 أدانت إستئنافية الدار البيضاء البارح الخميس 31 يناير، ثلاثة ديال الموظفين فالقرض العقاري والسياحي، بالسجن والغرامة والتعويض، فقضية رافعها عليهم القرض العقاري والسياحي لي كانوا خدامين فيه. وحسب ما علمت « كود » هاد ثلاثة الموظفين، كانوا سرقو من البنكة لي خدامين فيها أزيد من 400 مليون، وزورو محررات بنكية، هادشي لي خلا النيابة العامة تتابعهم بتهم اختلاس اموال عامة موضوعة تحت يده بمقتضى وظيفته باعتباره موظفا عموميا, اختلاس اموال عمومية وضعت تحت يدهم بمقتضى وظيفتهم و تزوير محررات بنكية و استعمالها, واستئناف أمر برفع العقل على حساب بنكي, المساهمة في اختلاس اموال عامة موضوعة تحت يد موظف عمومي بمقتضى وظيفته. وجاء فمنطوق الحكم مؤاخذة جميع المتهمين من أجل جناية تبديد أموال عمومية والحكم على كل واحد منهم بأربع سنوات حبسا نافذا وغرامة نافذة قدرها 40.000,00 درهم مع تحميلهم المصاريف والإكراه البدني في الأدنى، والحكم على المتهمين بأدائهم تضامنا لفائدة البنك مبلغ 4.024.012,69 درهم قيمة المبلغ المبدد وبأدائهم له متضامنين تعويضا قدره 300.000,00 درهم مع تحميلهم المصاريف. 
إدانة ثلاثة دالموظفين فالبنك العقاري والسياحي سرقو منو أكثر من 400 مليون